CELEX: 62020CN0454
Language: lt
Date: 2020-09-23 00:00:00
Title: Byla C-454/20: 2020 m. rugsėjo 23 d. Rayonen sad Lukovit (Bulgarija) prašymas priimti prejudicinį sprendimą baudžiamojoje byloje prieš AZ

2020 12 14   
            
            
               LT
            
            
               Europos Sąjungos oficialusis leidinys
            
            
               C 433/25
            
         
      2020 m. rugsėjo 23 d.Rayonen sad Lukovit (Bulgarija) prašymas priimti prejudicinį sprendimą baudžiamojoje byloje prieš AZ
      (Byla C-454/20)
      (2020/C 433/32)
      Proceso kalba: bulgarų
      
         Prašymą priimti prejudicinį sprendimą pateikęs teismas
      
      
         Rayonen sad Lukovit
      
      
         Kaltinamasis baudžiamojoje byloje
      
      AZ
      
         Prejudiciniai klausimai
      
      
                  1.
               
               
                  Ar pagal nusikaltimo ir bausmės teisėtumo principą draudžiama nacionalinės teisės nuostata, pagal kurią už vieną ir tą pačią veiką, konkrečiai už tinkamai neužregistruotos motorinės transporto priemonės vairavimą, numatyta ir administracinė, ir baudžiamoji atsakomybė, bet nenustatyti kriterijai, pagal kuriuos būtų galima objektyviai įvertinti pavojingumą visuomenei?
               
            
                  2.
               
               
                  Jei Europos Sąjungos Teisingumo Teismas į pirmąjį klausimą atsakytų neigiamai: kokias teises turi nacionalinis teismas tam, kad užtikrintų veiksmingą Europos Sąjungos teisinių principų taikymą?
               
            
                  3.
               
               
                  Ar procesinė teismo galimybė nusikalstama veika kaltinamą asmenį atleisti nuo baudžiamosios atsakomybės ir skirti jam administracinę nuobaudą yra pakankama garantija prieš savavališką įstatymo taikymą?
               
            
                  4.
               
               
                  Ar laisvės atėmimas iki vienų metų už nusikalstamą veiką „tinkamai neužregistruotos motorinės transporto priemonės vairavimas“ yra proporcinga bausmė atsižvelgiant į Europos Sąjungos pagrindinių teisių chartijos 49 straipsnio 3 dalį?